Republikanët në Kongres përpiqen të shmangin luftën për imigracionin
Pa një marrëveshje, një grup republikanësh të moderuar ka gjasa të kenë vota të mjaftueshme për të detyruar një votim përmes një lëvizjeje të pazakontë proceduriale
Po flitet shumë, por a do të veprohet? Por deri tani e vetmja gjë në letër janë firmat e republikanëve të moderuar, shumë nga distrikte konkurruese të Dhomës së Përfaqësuesve, në një peticion që e bën një votim të detyrueshëm për një numër paketash për imigracionin. Një nga drejtuesit e kësaj përpjekjeje thanë se megjithëse takimi ishte inkurajues, peticioni ishte ende një alternative. Mosmarrëveshja kryesore është ajo për shtetësnë për qindra-mijëra të rinjtë pa dokumenta që janë sjellë në Shtetet e Bashkuara si fëmijë. Republikanët konservatorë e shohin shtetësinë për përfituesit nga DACA si amnisti. Pas takimit, duket se marrëveshja po anonte nga një status ligjor afatshkurtër për 1.8 milionë të rinjtë e përfshirë në planin e imigracionit të propozuar nga Presidenti Trump. "Mendoj se ideja është që ajo që hidhet në tryezë të përputhet me atë që ka kërkuar Presidenti, që të sigurohet mbështetja e Shtëpisë së Bardhë”. Plani i Presidentit Trump është i vetmi që ka një shans të kthehet në ligj, argumenton, Kryetari i Dhomës së Përfaqësuesve. Mes katër shtyllave do të jenë edhe financimi për një mur në kufi dhe reduktimi i imigracionit ligjor. Këto janë pika të vështira për demokratët që po presin të shohin se si do të rrjedhin ngjarjet.... Edhe nëse paketa miratohet në Dhomën e Përfaqësuesve, do të ishte vështirë të kalonte në senat, ku një përpjekje për të mirartuar idsa ligje të imigracionit, dështuan para disa muajsh.